cyanic-selkie/wikianc huggingface dataset:
שודד הים
מערכה שלישית
הפחה מרוצה מניצחונו אך אינו בא על סיפוקו - מאה בתולות ביקשו את אהבתו אך ליבו נוטה רק אל גולנארה. הפחה חושש כי גולנארה התאהבה בקוראדו הנועז, ושולח להביאה. כאשר גולנארה מוכנסת הוא מתעמת איתה, והיא מאשרת את חשדותיו. הוא מאיים עליה, אך היא לא נרתעת ומתנגדת לו. הפחה יוצא בזעם מן החדר. קוראדו בתאו משלים עם מר גורלו. גולנארה ששיחדה את הסוהר נכנסת אל התא, ונשבעת לעזור לו. היא מושיטה לו סכין באמצעותה ירצח את הפחה. קוראדו מסרב להצעתה, מאחר שאין זה מכבודו כלוחם לחבל תחבולות כאלה. קוראדו חש ברגשותיה כלפיו ומספר לה כי הוא מאוהב במדורה. גולנארה יוצאת מהתא באומרה כי היא תהרוג את הפחה. באינטרלוד, מנגנת התזמורת את המוזיקה הסוערת מן הפרלוד, כשהיא מלווה את מעשה הרצח. גולנארה שבה ומודיעה כי היא לוקחת את האחריות למותו של הפחה. קוראדו וגולנארה מתכננים את ההימלטות אל האי היווני. כשהיא על סף המוות, שוכבת מדורה לאחר שנטלה רעל ומשוכנעת כי לעולם לא תראה את קוראדו. כשספינתם של קוראדו וגולנארה מופיעה קוראדו יורד ונופל בזרועותיה של מדורה. בטריו כל אחד מהם מביע את רגשותיו. קוראדו מספר כיצד גולנארה סיכנה את חייה למענו. אך השמחה אינה נמשכת עוד, מדורה מתה. שודדי הים מנסים למנוע בעדו, אך קוראדו מזנק וקופץ מהצוק אל מותו.
בית הקברות הצבאי הגרמני קאנוק צ'ייס
רקע
בסך הכל נקברו בבריטניה כ-6,200 חיילים גרמנים, אוסטרים ואוקראינים. כ-1,300 מהם נקברו באתרים שבטיפול הועדה האימפריאלית לקברי מלחמה. לגבי היתר נעשה בשנת 1959 הסכם בין בריטניה לבין גרמניה המערבית על העברת גופותיהם מהאתרים שבהם נקברו אל בית קברות צבאי חדש, שיוקם בתחומי בריטניה. האתר עבורו נבחר בהסכמה בין שתי המדינות. העברת המתים אליו ארכה מספר שנים והוא נחנך בשנת 1967.
ניסוי וטעייה
יש המעדיפים לכנות שיטה זו בשם ניסוי ותהייה (כמו תוהה על קנקנו), או ניסוי ותעייה (כמו שיטוט מיותר בדרכים). האקדמיה ללשון העברית מעדיפה "נסייה וטעייה" אך נראה כי המציאות הלשונית אמרה את דברה, והצירוף הרווח בציבור הוא "ניסוי וטעייה".
מצבות נחל קדרון
השם "מצבות נחל קדרון" מתייחס לרוב לארבעת המבנים המרשימים והנגישים ביותר מבין מכלול הנקרופוליס שבנחל קדרון, הלא הם (מצפון לדרום) הצמד מערת יהושפט ויד אבשלום וכן קבר בני חזיר וקבר זכריה. לעיתים מצורף לקבוצה זו קבר בת פרעה הסמוך, אך עשרות הקברים האחרים שבנחל קדרון אינם זוכים ליחס זהה, חלקם בשל חוסר ייחודם המונומנטי, וחלקם משום שנבלעו בין בתי סילואן, ונגישותם כרוכה בקושי רב.
בלאנש בן-דהאן
בלאנש בן-דהאן (בצרפתית: Blanche Bendahan; שם נעורים: בלאנש בנוליאל (Bénoliel); 23 בנובמבר 1903 – 21 ביולי 1975) הייתה סופרת ומשוררת יהודיה-אלג'יראית-צרפתייה.
הפרעת קשב, ריכוז והיפראקטיביות
היסטוריה ומחקר
ההיסטוריה של הפרעת קשב מתייחסת לתהליכים המדעיים, החברתיים והממסדיים של העיסוק בהפרעת קשב. תהליכים אלו עוסקים במחקר, בהגדרה, באבחנה, בטיפול הנפשי והרפואי של ההפרעה. לאורך השנים חלו שינויים בהבנה ובהתייחסות להפרעת הקשב.
קשב
הפגיעה בתפקודי הקשב יכולה להשפיע באופן עקיף על תפקודי זיכרון. כדי לשלוף מידע מהזיכרון, יש תחילה לקודד אותו בזיכרון, תהליך שנפגע אצל אנשים עם קשיי קשב כבר בשלב הקלט. הפגיעה בזיכרון נוצרת גם בשל פגיעתם של קשיי הקשב בסוגים השונים של מאגרי הזיכרון כגון זיכרון העבודה, אשר מקושר לזיכרון לטווח קצר, שממנו המידע הנקלט מהסביבה מועבר לזיכרון לטווח ארוך לצורך אחסון קבוע ויציב. גם קשיי ההתארגנות שיוצרת הפגיעה בקשב עשויים להוביל לפגיעה ביכולת הארגון של המידע בזיכרון, ובעקבות זאת לפגיעה ביכולת השליפה.
אוטומטיות
תהליכי עיבוד מידע מודעים ונשלטים מצריכים משאבי קשב רבים. להבדיל, תהליכי עיבוד מידע אוטומטיים אינם מכוונים או נשלטים באופן רצוני, הם יעילים ביותר ומתרחשים מחוץ למודעות של האדם. האוטומטיות היא השלב המתקדם ביותר בתהליך הרכישה של מיומנות. ההשפעה של ההנמכה ביכולות הקשב והריכוז פחות משמעותית עבור תהליכים אוטומטיים שהאדם כבר מיומן בהם, משום שהם אינם דורשים מאמץ מכוון ומודע. ביצוע ראשוני של פעולה מסוימת על סמך חיקוי או הנחיות יכול להיות איטי ומביך. שלב זה של תהליך הלמידה מצריך משאבי קשב רבים ולכן האדם העוסק בו לא יהיה פנוי לעבד ולהגיב לגירויים אחרים בסביבה. משום שהאוטומטיות נרכשת באופן הדרגתי על ידי אימון, יש לתרגול ולהתנסות חשיבות רבה לקידום יכולת התפקוד במקרים אלו. כך נוצר מעין מלכוד, שכן מצד אחד אוטומטיזציה של מיומנות מסוימת יכולה לאפשר לאנשים עם הפרעת קשב לתפקד ברמה גבוהה חרף קשיי הריכוז, אך מצד שני אותם קשיים עלולים להוות מכשול משמעותי להשגתה.
ההבדל בין אימפולסיביות להיפראקטיביות וקשיי עכבה
על פי DSM-V לא קיימת הפרדה בין היפראקטיביות לאימפולסיביות והן כלולות יחדיו באותה קטגוריה של תסמינים עם זאת, היפראקטיביות ואימפולסיביות הן תופעות שונות, אשר יכולות להופיע ביחד או לחוד. כלומר, עבור אדם מסוים הנטייה להתנהגות היפראקטיביות יכולה להופיע לצד הנטייה לאימפולסיביות או ללא כל נטייה לאימפולסיביות. באופן דומה הנטייה לאימפולסיביות יכולה להופיע עם או ללא היפראקטיביות.
אחד הגורמים לבלבול הוא הדמיון רב שבין ההשפעה של פגיעה ביכולת העכבה המקושרת להיפראקטיביות לזו של אימפולסיביות. הדמיון נובע מכך ששתיהן מקשות על האדם להימנע מפעולות בלתי רצויות ובכך הן עשויות להוביל לפגיעה בו או בסביבתו, גם חרף ניסיונות כנים ומאומצים מצידו להימנע מכך. עם זאת, המקור לקושי הוא שונה ובהתאם נדרש מענה אחר לצורך התמודדות יעילה מול כל אחד מהמקרים. ההבדל המרכזי בין קשיי עכבה לאימפולסיביות הוא בתזמון של הפעלת שיקול הדעת ביחס למועד ביצוע הפעולה:
תפקוד חברתי
עם זאת, התחום החברתי לא בהכרח נפגע מהפרעת הקשב. אנשים עם הפרעת קשב מתונה ויכולות חברתיות טובות לעיתים בוחרים להשקיע הרבה בצד החברתי על חשבון הלימודים.
השלכות משניות של תסמיני הליבה
חוויות שליליות העלולות להיווצר כתוצאה ישירה או עקיפה של הפרעת הקשב, עשויות לפגוע בחיי הרגש וליצור דימוי עצמי שלילי. הערך העצמי עלול להיפגע וכתוצאה מכך הילד עלול להימנע מהתמודדות, להיפגע בקלות, ולפתח קשיים נלווים כמו פרפקציוניזם, חרדת בחינות או מרדנות בסמכות. אותן תגובות פסיכולוגיות וחברתיות גורמות להשלכות המשניות של תסמיני הליבה, האחראיות לחלק ניכר מהקשיים והאתגרים העומדים בפני אנשים עם הפרעת קשב.
גביע המדינה בכדורגל 1961/1962
השלבים המוקדמים
בשלב הראשון השתתפו קבוצות של ליגה ג' וליגה ב'. בהמשך התחרות הצטרפו קבוצות מהליגות הגבוהות.
הפרעת קשב, ריכוז והיפראקטיביות
שונות ותנודתיות בתפקוד
משום שהמבנה השלם של ההפרעה מושפע מתגובות פסיכולוגיות וחברתיות, הפרעת קשב בעוצמה אורגנית זהה בשני אנשים תתבטא באופן שונה בהתאם לתכונותיהם האחרות ולסביבה המקיפה אותם. בעקבות זאת אין שני אנשים שהביטוי של הפרעות הקשב שלהם זהה. משום שהשפעת הסביבה נבנית עם הזמן, היא מורגשת יותר ויותר לאורך החיים. בהתאם לכך, השונות בין אנשים עם הפרעת קשב בולטת יותר במבוגרים בהשוואה לילדים ולמתבגרים. מבוגרים עם הפרעת קשב מציגים תמונות קיצוניות, הנעות בין תפקוד תקין כמעט, לחוסר תפקוד מוחלט.
מחוננות
הפגיעה בתפקודים הניהוליים וקשיי ההתארגנות הנלווים אליה אינם קשורים לרמת המשכל של האדם, לכן הם יכולים להופיע גם בקרב אנשים מחוננים עם הפרעת קשב. עם זאת, במקרים רבים הפרעת הקשב עלולה להסתיר את המחוננות בזמן שהמחוננות עלולה אף היא להסתיר את הפרעת הקשב. זאת משום שקיים קושי משמעותי לאבחון מחוננות אצל אנשים עם הפרעת קשב בהשוואה לאנשים עם לקות למידה, סוגים שונים של נכות, מחלות כרוניות או מוגבלות פיזיות אחרת. כתוצאה מכך מספר האנשים שלהם אינטליגנציה גבוהה, שהם מוכשרים, יצירתיים, ואף מחוננים, ועם זאת עם הפרעת קשב, גדול בהרבה ממספר האנשים המחוננים המזוהים כאנשים עם הפרעת קשב.
תפקוד אקדמי
אחד הגורמים המשפיעים על סגנון העבודה הוא הפן המוטיבציוני של הפרעת קשב. יכולת התפקוד וגיוס המשאבים הקוגניטיביים של אנשים עם הפרעת קשב מושפעת באופן קיצוני ממידת העניין והמוטיבציה. מאפיין זה בא לידי ביטוי גם במסגרת התפקוד האקדמי וההשפעה שלו יכולה להיות דו כיוונית. כלומר, רמת העניין עלולה להקשות על לומד בעל הפרעת קשב להתמודד עם משימות שנתפסות כקלות עבור חבריו ללימודים אם הן נחוות כמשעממות בעיניו ובו זמנית לצלוח בקלות ובשמחה משימות הנתפסות כקשות ומאיימות כשהן נחוות כמרתקות. מודעות לפן זה מצד הלומד וסביבתו יכולה למנוע את הבלבול החברתי והרגשי בעקבות דפוסי הצלחה וכישלון לא שגרתיים ולכוון לבחירה של פעילויות ותחומי לימוד מתאימים במידת האפשר.
טיפול
הפרעת קשב בלתי מטופלת מקושרת להישגים אקדמיים נמוכים, סטטוס תעסוקתי נמוך ועבריינות. כמו כן, נמצא קשר בין הפרעת קשב בלתי מטופלת בילדות לבין סיכון מוגבר להתמכרות לעישון טבק בבגרות. עם זאת, טיפול הולם בהפרעת קשב יכול להוביל לפרוגנוזה טובה מאוד. הוא יכול למנוע תאונות וליקויים מתמשכים בתפקוד במסגרת בית הספר, עולם העבודה, קשרים עם עמיתים ויחסים בין אישיים. משום שכל דחייה עלולה להיות קריטית ישנה חשיבות רבה למתן טיפול בשלב מוקדם ככל הניתן, במיוחד כאשר מדובר בילדים. עם זאת במקרים רבים אנשים עם הפרעת קשב עדיין חווים קשיים משמעותיים בקבלת גישה לטיפולים הנחוצים להם. לא רק זאת, אלא שישנם אנשים המגיעים לקבל טיפול ראשוני רק כשהם כבר בוגרים.
עבור הפרעת קשב, טיפול תרופתי עוזר ברוב המכריע של המקרים, אך הוא אינו מיועד ללקויות למידה משום שמקורן במנגנונים מוחיים אחרים שטרם נמצא להם מענה מסוג זה. הטיפול התרופתי להפרעת קשב מוביל להישגים אקדמיים וסטטוס תעסוקתי גבוהים יותר, הערכה עצמית גבוהה יותר, צמצום כמות התאונות וצמצום הסיכון להתנהגות עבריינית. עם זאת, לא נמצאה עדיין תרופה ל"ריפוי" קבוע ומלא של הפרעת קשב, כך שהשפעה של תרופות אלו היא זמנית בלבד וחולפת בתום טווח הפעילות שלהן. השיפור בתפקוד בזמן הפעילות של התרופה דומה לשיפור בראייה בזמן שבו אדם מביט דרך משקפיים, עם תום הפעילות התרופתית או עם הסרת המשקפיים תחדל השפעתם והמצב יחזור לקדמותו. לכן, טיפול תרופתי יכול להוות רק חלק אחד מתוך מערך טיפולי רב-תחומי ואינו מהווה מענה שלם להפרעת קשב. מתוך כל האפשרויות התרופתיות, התרופות הממריצות נמצאו כיעילות ביותר עבור כל הגילאים, הן לטווח הקצר והן לטווח הארוך. בין השמות המוכרים של תרופות ממריצות נמצאים הריטלין והקונצרטה. התרופות הממריצות אינן ממכרות מהבחינה הקלינית. עם זאת, בחלק מהמקרים יש לתרופות אלו תופעות לוואי בטווח הקצר החולפות עם הפסקת נטילת התרופה. משום שקיימת שונות ביחס כמות-תגובה בין אנשים שונים, על הרופא להתחיל במינון נמוך ולהעלות אותו בהדרגה תוך שמירה על תופעות לוואי מזעריות ככל הניתן. במקרים בהם לשימוש בתרופה מסוימת אין השפעות חיוביות או שתופעות הלוואי בלתי נסבלות יש לנסות תרופות אחרות.
ווגינג
ווגינג (Voguing) או ווג (Vogue) הוא ריקוד האוס מודרני מסוגנן שמקורו מסוף שנות ה-80 של המאה ה-20, שהתפתח מתוך סצנת הנשפים האפרו-אמריקאית ולהט"בית בהארלם של שנות ה-60 של המאה ה-20.
אוסקר אורבך
אוסקר אורבך (1 בינואר 1905 – 15 בינואר 1997) היה פתולוג אמריקאי שעזר באופן משמעותי לגילוי הקשר בין עישון סיגריות לסרטן.
רפובליקת דהומיי
היסטוריה
הרפובליקה של דהומיי הפכה עצמאית מצרפת ב-1 באוגוסט 1960. כלשונו של ההיסטוריון מרטין מרדית', המדינה הצעירה "הייתה משועבדת בכל קושי שניתן להעלות על הדעת: רצועת שטח קטנה מאזור החוף אל היבשה, היא הייתה צפופה, חדלת פירעון וסבלה מסכסוגי שבטים, חובות עצומים, אבטלה, שביתות תכופות מאבק כוח בלתי פוסק בין שלושה מנהיגים פוליטיים יריבים". יריבים אלו היו ג'סטין אהומדג'ב-טומטין, ששלט בדרכים ובמרכזי המדינה, סורו-מיגן אפית'י, ששלט בדרום-מזרח, ואובר מאגה, שבסיס הכוח שלו היה ממוקם בצפון.
מסלול לווייני נמוך
שימוש אנושי
תחנת החלל הבינלאומית נמצאת במסלול לווייני נמוך, בממוצע בגובה 354 קילומטר.
פסולת חלל
סביבת המסלול הנמוך מתמלאת בפסולת חלל, בעיה שגרמה לדאגה גדלה בשנים האחרונות כיוון שהתנגשויות סביב כדור הארץ גורמות לנזק עצום ומסוכן וההתנגשות אף יכולה לגרום ליצירת פסולת נוספת. נכון לשנת 2013 התבצע מעקב אחר יותר מ-7,000 עצמים הגדולים מ-10 סנטימטר במסלול נמוך, אך מחקר שנערך במצפה ארסיבו טען כי ישנם יותר ממיליון עצמים הגדולים משני מילימטר.
טוני אלמיידה
הופעות
בעונה השלישית, טוני עדיין בראש CTU. טוני, ג'ק וגייל אורטגה עומדים בראש מבצע עוקץ להוציא וירוס קטלני מהשוק. טוני נורה במהלך מבצע שטח שנועד לתפוס את קייל סינגל, בעל הווירוס. טוני שהה מספר שעות בבית החולים עד שמישל אמרה לו מה קרה. הוא חוזר ל-CTU במטרה להציל את מבצע העוקץ שלהם. במהלך היום, לטוני נגרם עוד נזק כאשר מישל נכנסת למלון שנגיף התפרץ בו. כאשר מישל יוצאת חיה מהמלון, היא נתפסת על ידי סוכן הביון לשעבר והטרוריסט בהווה, סטפן סאנדרס. בסוף העונה, טוני נעצר מכיוון שהוא סייע לסטפן.
פין ויטרוק
קריירה
בשנת 2015 שיחק בדרמה הביוגרפית "הנבחרת שלי" לצד ארון אקהרט. בשנת 2016 שיחק בסרט המוזיקלי של הבמאי דמיאן שאזל, "לה לה לנד" לצידם של אמה סטון, ראיין גוסלינג וג'יי. קיי. סימונס.
אדוארד הידלגו
אדוארד הידלגו (באנגלית: Edward Hidalgo; 12 באוקטובר 1912 – 21 בינואר 1995) היה מזכיר הצי של ארצות הברית בממשלו של הנשיא ג'ימי קרטר מאוקטובר 1979 ועד ינואר 1981. קודם לכן הוא שימש כסגן מזכיר הצי לכוח אדם ומילואים.
שירות בצי
במלחמת העולם השנייה שירת הידלגו כלוטננט בכוחות המילואים של צי ארצות הברית. במסגרת זו הוא שירת במספר תפקידים. בין השנים 1942–1943 הוא שירת במונטווידאו, אורוגוואי כיועץ המשפטי לשגריר למועצת החירום להגנה פוליטית. לאחר מכן ועד לסיום המלחמה הוא שירת כקצין מודיעין קרבי אווירי על סיפון נושאת המטוסים אנטרפרייז. בין השנים 1945–1946 הוא שימש כעוזר מיוחד למזכיר הצי ג'יימס פורסטל.
קריירה משפטית
לפני המלחמה עבד הידלגו כפקיד משפטי בחברה ניו יורקית. עם תום המלחמה הוא חידש את הקריירה שלו וניהל את המשרד במקסיקו סיטי של משרד עורכי הדין "קרטיס, מלט-פרווסט, קולט ומוסלי", עד שב-1948 הוא היה לשותף-מייסד של המשרד "בררה, סיקווריוס וטורס לנדה" גם הוא במקסיקו, שם הוא עבד עד 1965.
חולדת קנים ענקית
החולדה יכולה להגיע לאורך 50 ס"מ ולמשקל של 4–7 ק"ג ואפילו ל-10 ק"ג. הם בעלי פרווה ארוכה חומה, אוזניים קצרות, ראש גדול בעל לסתות גדולות וחזקות ורגליים קטנות יחסית. הזנב עגול והרגליים הקדמיות גדולות מהאחוריות מעט. בכל אחת מהם שלוש אצבעות.
כלכלת גאורגיה
היסטוריה
גאורגיה עדיין סובלת ממחסור באנרגיה; היא הפריטה את רשת החשמל במדינה בשנת 1998, ומפיצי החשמל משתפרים עם הזמן. גאורגיה תולה תקוותה בשיקום בזמן הארוך, ובהתפתחות מסדרון תחבורתי בינלאומי שיעבור דרך נמלי המפתח של הים השחור: פותי ובתומי.
חיל השימור האזרחי
התוכנית נחשבת לאחת המוצלחות ביותר במסגרת הניו דיל ובמסגרת ממשלתית כלשהי. הנערים בנו דרכים ומחנות בכל פארק לאומי וטייבו אדמות בשטחים מוכי בצורת ויערות. בנוסף חלקם קיבל חינוך אותו חסרו בשל הצורך לפרנס את משפחתם ואף למדו מקצוע עתידי. כ-3.5 מיליון נערים שותפו בתוכנית. באוגוסט 1935, בשיא התוכנית, שותפו בה כ-506,000 נערים ב-2,650 מחנות. הוצאות הממשל על התוכנית נאמדו ב-$3 מיליארד.
פרס קלצ'קין
שלוש שנים אחר מותו של קלצ'קין יסדה אשתו הדסה קלצ'קין קרן צמיתה, שמפירותיה מוענקים מדי שנה שני פרסים - פרס לשחקן המצטיין ופרס לאמן יוצר בתחום האמנות הפלסטית.
סמואל וורן אבוט
חיים אישים
ב-1864 הוא התחתן עם מרתה וו. סאליבן.
משבר המים ברצועת עזה
זרימת ביוב
מערכת הביוב הרופפת בעזה מגדילה גם היא את החשש. כשליש מהאוכלוסייה אינו מחובר לרשתות הביוב ומשתמש בבורות ספיגה ותעלות ביוב פתוחות. שיטות אלה מזהמות באופן קבוע את מי התהום. לפי מונתר שובלאק, ראש רשות המים של עזה, גם שני השלישים מהאוכלוסייה שכן מחוברים למערכת הביוב, עושים שימוש בתשתית אשר במצב מתקדם של התפוררות. המחסור בחשמל ברצועה שנובע ממשבר החשמל ברצועה השבית את מתקני טיהור שפכים בשטחה, מה שהעלה את רמת הזיהום במים המזוהמים ממילא.
טראמפ מודל
היסטוריה
באוגוסט 2016, דוגמניות שעבדו בחברה טענו כי עבדו בסוכנות מבלי שהחברה סיפקה להן אשרות עבודה.
Angels like You
Angels like You (בעברית: מלאכים כמוך) הוא שיר שהוקלט על ידי הזמרת-יוצרת האמריקאית מיילי סיירוס, מתוך אלבום האולפן השביעי שלה, Plastic Hearts. השיר יצא לאור ב-12 במרץ 2021, על ידי חברת התקליטים RCA רקורדס, כסינגל השלישי מתוך האלבום.
השיר הגיע למקום השביעי במצעד השירים מתחת להוט 100.
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות.
הרלד בליכל
קורות חיים
בליכל עזב את הלייבל MFS וחתם ב"Logic Records" השייכת ל-BMG.
גלרוס (קנטון)
גלרוס (גרמנית: Glarus,, צרפתית: Glaris) הוא קנטון של שווייץ, הממוקם במזרח שווייץ. עיר הבירה שלו נקראת גלרוס כשם הקנטון. הקנטון מחולק ל-29 רשויות ואוכלוסייתו דוברת גרמנית.
כלכלה
התחומים המסורתיים כמו חליבה והרבעת בקר לא הוחלפו על ידי הפיתוחים התעשייתיים, והמשיכו לקחת חלק בכלכלת האזור.
אולכסנדר אלייב
אולכסנדר אולכסנדרוביץ' אלייב (באוקראינית: Олександр Олександрович Алієв; נולד ב-3 בפברואר 1985 בחברובסק) הוא כדורגלן עבר אוקראיני ממוצא רוסי ששיחק בעמדות הקשר בקבוצות דינמו קייב, לוקומוטיב מוסקבה, אנז'י מחצ'קלה ובנבחרת אוקראינה.
קריירה
הוא חתם חוזה לעונה אחת בקבוצת לוקומוטיב מוסקבה מהליגה הרוסית. בתום עונת 2010\2011 חזר לדינמו קייב וחתם על חוזה חדש לשלוש שנים. התקופה השנייה שלו בדינמו התאפיינה שוב בעיקר בישיבה על ספסל. בשנת 2012 הושאל אלייב לחצי עונה לקבוצת דניפרו. בינואר 2014 נמכר כרטיס השחקן של אלייב לקבוצת אנז'י מחצ'קלה הרוסית. אלייב שיחק בשורות אנז'י במשך שנה אחת, היה בין אלו שהצליחו להוביל את הקבוצה עד להגעה לשלב שמינית הגמר בליגה האירופית. בהמשך שיחק אלייב בקבוצות חובבים. בשנת 2016 חתם על חוזה לשנה בקבוצה הקזחית טראז, אך עזב אותה כעבור כחצי שנה. בשנת 2018 פרש אלייב ממשחק פעיל.
GHB
GHB (גמא-הידרוקסי-בוטיראט או gamma-hydroxybutyrate, שנוסחאתו הכימית היא C4H8O3) הוא סם פסיכואקטיבי בעל השפעה מרגיעה ומרדימה, ומוכר כאחד מסמי האונס הנפוצים.
טוקסיקולוגיה
במינונים גבוהים נמצא שההשפעה המדכאת על מערכת העצבים המרכזית וההאטה של קצב הלב והנשימה הנובעת ממנה יכולה להוות סכנת חיים, בייחוד בשילוב עם צריכת חומרים מדכאים נוספים כגון אלכוהול, כדורי הרגעה ואף כדורים לטיפול באלרגיות. תופעות אלו מסוכנות במיוחד לבעלי נטייה מוקדמת לבעיות לב ונשימה.
ניקמה ויליאמס
ביוגרפיה
ויליאמס תמכה בשתי התמודדויותיו של ברק אובמה לנשיאות ארצות הברית ב-2008 וב-2012, והייתה חברה ב"קרן הניצחון של אובמה" במהלך 2012. בשנת בחירות זו הוכרה ויליאמס כאחת ממגייסי-כספים המובילות של מטה הבחירות של אובמה, וגייסה למעלה מחמישים אלף דולר אמריקני עבור מסע הבחירות שלו.
ג'וינט
עקרונות הפעולה
ארגון הג'וינט הגדיר לעצמו שלושה עקרונות פעולה בבואו לסייע ליהודים:
לאחר מלחמת העולם השנייה
הג'וינט גם סייע לממן את הגירת היהודים מאירופה. נפתח משרד של הג'וינט בבואנוס איירס שבארגנטינה כדי לסייע לאלו שהיגרו לדרום אמריקה. כמו כן, המימון סייע לכ-115,000 יהודים לעלות לארץ לפני שנת 1948.
הג'וינט בשנות האלפיים
במהלך בשנת 2005 תמכו תוכניות הרווחה של הג'וינט בשטחי ברית המועצות לשעבר בכ-250,000 זקנים נזקקים ביותר מ-2,600 ערים, ויהודים רבים השתתפו באירועי התרבות והחינוך ובאירועים קהילתיים נוספים וחגגו את חגי ישראל.
אשל
אשל - האגודה לתכנון ולפיתוח שירותים למען הזקן בישראל הוקמה בשנת 1969 על ידי ג'וינט מלב"ן והיא נתמכת במשותף על ידי ממשלת ישראל וג'וינט ישראל. מטרתה של העמותה היא לשפר את המעמד והדימוי של הזקנים בחברה הישראלית ואת איכות חייהם. אשל מסייעת לתכנון ופיתוח שירותים למען הזקנים בישראל. בתחילה עסקה האגודה בהקמת בתי אבות, ביחד עם אגודות מקומיות שהוקמו ברחבי ישראל. על פי התוכנית, לצד בתי האבות יופעל מרכז יום לקשיש שיספק שירותים לקשישים שהמשיכו להתגורר בבתיהם. במקביל, החלו דיונים בהקמת מרכזי יום שאינם קשורים לבתי אבות.
אשלים
אשלים - העמותה לתכנון ולפיתוח שירותים למען ילדים ובני נוער בסיכון ולמשפחותיהם הוקמה על ידי הג'וינט בינואר 1998. אשלים פועלת בתחומים הבאים:
המחלקה ליהודי ברית המועצות לשעבר
הג'וינט חזר לפעול בברית המועצות בשנת 1988, לאחר שגורש ממנה בשנות השלושים. הג'וינט הציב לעצמו שתי מטרות: לחדש את החיים היהודיים במדינה הענקית ולדאוג לאוכלוסייה היהודית המבוגרת והענייה במדינה.
מגרלית
הגיית השפה וניבים
ניביה העיקריים הם:
פשיעה בחברה הערבית בישראל
ירי, רצח ואיומים על אנשי ממשל ועיתונאים
במקביל חלה עליה באיומים ואלימות כלפי עיתונאים ערבים המסקרים את הנושא. ב-2012 נורו יריות לעבר מערכת "פאנט" בטייבה, ועל ביתו של לוטפי עיסא בכפר קאסם. בהמשך נורו ירייות לעבר עיתונאים נוספים. בספטמבר 2022 נרצח העיתונאי נידאל אגבאריה שסיקר את מקרי הירי והרצח באום אל-פחם ובאזור ואדי עארה וכתב על המעצרים של משפחות הפשע ששולטות בעיר אום אל-פחם. לפני מותו מתח ביקורת חריפה כלפי מה שתיאר כאוזלת ידה של המשטרה מול עליית של מקרי הירי באזור המשולש, ובמיוחד באום אל-פחם. בעקבות הרצח נחשף כי עיתונאים רבים בחברה הערבית חשופים לאיומי אלימות על רקע ביקורת שלהם על ארגוני פשיעה או על ראשי ערים.
גביית דמי חסות והשתלטות על מכרזים
סחיטת דמי החסות על ידי כנופיות פשע מאורגן בישראל נעשית במסווה של חברות שמירה המעסיקות מארגני שמירה עבריינים, כך למעשה סחיטת דמי החסות נעשית בכסות של גוף חוקי המנפיקות לבעלי העסקים נסחטים חשבוניות כדין, עניין המקשה את הוכחת עבירת הסחיטה באיומים. העבריינים גובים את הכסף מבעלי העסקים תוך איומים על חייהם ורכושם. "חברות השמירה" העברייניות מחלקות ביניהן את האזורים הגאוגרפים שבהם גובים את דמי החסות. כך לדוגמה נחשפה בשנת 2017 פרשת סחיטת דמי חסות בצפון מהקרן הקיימת לישראל (קק"ל), עבור שירותי שמירה באתר "אגמון החולה", שירותים שלא סופקו בפועל.
פעילות הממשלה והרשויות
הפשיעה בחברה הערבית זוכה לתשומת לב של הרשויות לפחות משנת 2009. בדיון בכנסת מאותה שנה טען יו"ר בל"ד ג'מאל זחאלקה כי קיימת אפליה בטיפול בפשיעה במגזר הערבי וכי העבריינים יודעים שלא יתפסו אותם ולכן פועלים בחופשיות. מפכ"ל המשטרה דאז, רב-ניצב דודי כהן, טען כי המשטרה תגברה את כוחותיה במחזוז הצפוני, וכי - 500 שוטרים הועברו לטובת המלחמה בפשיעה במגזר הערבי. הוא טען כי המשטרה לבדה לא תוכל להפחית את הפשיעה שכן זו נובעת מבעיות חברתיות ונדרש טיפול הוליסטי בשיתוף פעולה של כלל משרדי הממשלה.
שירלי באסי
השנים הראשונות
באסי נולדה להנרי באסי ולאשתו אלייזה ג'יין, בתם השביעית והאחרונה, בקארדיף, ויילס. אביה היה ממוצא ניגרי ואמה ממוצא אנגלי. היא גדלה בשכונה של מעמד הפועלים, וכבר בגיל צעיר החלה לשיר במקהלת הנוער של הסניף המקומי של צבא הישע. בגיל 15 הפסיקה את לימודיה בבית הספר, מצאה עבודה במפעל מקומי, ובמקביל שרה בפאבים ובמועדונים בלילות ובסופי שבוע. ב-1953 חתמה על החוזה המקצועי הראשון שלה, והצטרפה לצוות המחזמר "זכרונותיו של ג'ולסון", שהתבסס על חייו של אל ג'ולסון. בהמשך אותה שנה הופיעה במחזמר נוסף, "Hot from Harlem". בגיל 16 נכנסה להריון ונאלצה לנטוש זמנית את הבמה. היא חזרה לקארדיף ועבדה כמלצרית.
1979 - 1957
ב-1973 הופיעה מספר פעמים בקרנגי הול בניו יורק. הופעותיה הוקלטו ושוחררו כאלבום כפול בשם "Shirley Bassey: Live at Carnegie Hall". ב-1976 הנחתה באסי סדרה של שש תוכניות בשם "המופע של שירלי באסי", בהפקת ה-BBC. ב-1979 חזרה לעונה שנייה בת שש תוכניות נוספות. בסדרה אירחה באסי אמנים כגון ניל דיימונד, מישל לגראן ודאסטי ספרינגפילד. התוכניות צולמו באתרים שונים בעולם וגם באולפן.
1999 - 1980
ב-1999 ביצעה באסי את השיר הרשמי של גביע העולם ברוגבי, "World in Union". בטקס הפתיחה, שנערך בעיר הולדתה קארדיף, היא הופיעה לבושה בגלימה שעוצבה כשעליה הדגל הוולשי. באסי תרמה שני שירים נוספים לאלבום הרשמי של גביע העולם, "Land of My Fathers", שהגיע למקום הראשון במצעד האוספים הבריטי ולמעמד של אלבום כסף.
שמואל רמתי
שמואל רמתי (ניומן) (20 בנובמבר 1929 – דצמבר 2012) היה אמן, פסל ומחנך ישראלי.
קורות חייו
הבמאית והעיתונאית דליה קרפל ראיינה את רמתי לסרטה הדוקומנטרי "להולה", על הבמאי אריה להולה (הסרט זכה בפרס וולג'ין, ירושלים 2001).
אליאס כץ
קורות חיים
במכביה האירופית השנייה שנערכה באנטוורפן בלגיה ב-4 - 6 ביולי 1930 זכה כץ במדליית זהב בריצת 3000 מטר בתוצאה של 9:18.0 דקות, לפני ולטר פרנקל (9:39.0 דקות) וכהן מגרמניה (9:51.0 דקות).
ריכוז הפולחן
טיהור הפולחן
טיהור הפולחן הוא המרכיב הראשון בחוק ריכוז הפולחן. תיאור טיהור הפולחן מכיל מרכיבים שונים בספר מלכים וספר ודברי הימים. לפי המסופר בדברי הימים אסא היה הראשון, שטיהר את הפולחן האלילי בימי מלכותו הראשונים:
ישראל מרום (מרמינסקי)
ילדותו (1891–1903)
ישראל מרמינסקי למד בחדרים שונים עם נטייה ליהדות מסורתית, לאחר מכן למד בבית ספר עממי ממלכתי בסלונים.
עלייה לארץ ישראל והמשך פעילות ציבורית (1924–1939)
בשנת 1924 עלה מרמינסקי לארץ ישראל והתיישב בתל אביב. בשנה זו נבחר לוועד הפועל הציוני. בנוסף שימש כמזכיר ומרכז של המרכז לעלייה, גזבר ההסתדרות ושותף להקמת "החלוץ" ותנועת הנוער העובד.
נציג ההסתדרות בארצות הברית (1939–1945)
ב-1939, לאחר השתתפותו בקונגרס הציוני ה-21 בז'נבה, שווייץ, ערב מלחמת העולם השנייה, נשלח לייצג את הסתדרות העובדים הכללית בארצות הברית, קנדה ומקסיקו. בשל מעמדו הציבורי וניסיונו, נבחר על ידי שליחי כל התנועות לעמוד בראש המשלחת. הוא מילא תפקיד זה בשנים 1939–1945, במשך כל שנות המלחמה.
גריניץ'
היסטוריה
בגריניץ' נמצאו תילי קבורה מתקופת הברונזה, והם מציינים את תחילת היישוב האנושי במקום. באותם תילי קבורה נעשה שימוש גם במאה השישית על ידי הסקסונים. קודם לסקסונים נמצאו במקום גם שרידיו של בית מגורים רומי, מן המאה הראשונה או מאה הרביעית לספירה (ייתכן שהמדובר במקדש ולא בבית מגורים). בחפירות ארכאולוגיות שנערכו במקום ב-1902 נמצאו 300 מטבעות מימי הקיסרים קלאודיוס (במאה הראשונה) ומימי הונוריוס (במאה ה-4). מדרום לגריניץ' עוברת דרך רומית עתיקה, המובילה מדובר ללונדון. דרך זו ממשיכה עד מזרח אנגליה, ונקראת דרך ווטלינג (Watling Street).
המכללה הימית המלכותית
המכללה הימית המלכותית היא מכלול בן ארבעה מבנים, הבנוי בין בית המלכה לחוף נהר התמזה. ארבעת המבנים בנויים כך שיתאימו לסימטריה של בית המלכה והם מפגינים יחס סימטרי ביניהם, אגב שהם מאפשרים קו ראייה בין בית המלכה לנהר. זהו מכלול המבנים המורכב ביותר שתכנן האדריכל כריסטופר רן (אם כי אדריכלים נוספים, ובהם ג'ון וב, בנו שלבים מסוימים של המבנים), ואחת הדוגמאות הבולטות לבנייה בסגנון הבארוק בבריטניה.
אלינור רודניק
ראשית חייה וחינוכה
אביה של רודניק, כמו רבים מבני דורו, לא האמין שנשים צריכות לרכוש השכלה ולכן סירב לממן לבתו לימודים אקדמיים. אלינור, שנרשמה - למרות התנגדות אביה - לאוניברסיטת קליפורניה בלוס אנג'לס - UCLA, חיפשה עבודה שתעזור לה לממן את לימודיה. היא הייתה בת 19 כאשר החלה לעבוד במטוסי דאגלס בלוס אנג'לס, בבניית מטוסים צבאיים. גם באוניברסיטה למדה קורס במכונאות תעופה, ושני אלה יחד הביאו אותה לנסות להצטרף לטייסות שירות חיל האוויר לנשים (WASP), חיל טיס צבאי למחצה שהטיס מטוסים ומטענים במהלך מלחמת העולם השנייה, כדי לשחרר את הטייסים הגברים לפעילות קרבית. בשל גילה הצעיר (מתחת לגיל 21), לא יכלה אלינור להצטרף ל-WASP ללא חתימה מהוריה. אביה התנגד, עד שלא עמד בלחציה הבלתי פוסקים. אלינור הספיקה אמנם להצטרף לקורס טיס בלון פיין וסילברלייק, אולם עד שהשיגה את רישיון הטיס הסתיימה המלחמה וה- WASP פורק. כנחמה, החליטה רודניק לרכוש, בשותפות עם שניים מאחיה, מסלול טיסה ולהקים את שדה התעופה של בייקרספילד.
ליגת העל הבלגית
היסטוריה
בשנת 1904 אוחדה שנית לליגה בעלת 11 קבוצות והיא נקראה "הדיוויזיה 1". בשנת 1905 פוצלה הליגה פעם נוספת כך שבליגה העליונה היו 10 קבוצות. בשנת 1908 שונה המספר פעם נוספת ל-12 ובשנת 1921 ל-14, בשנת 1946 ובשנת 1945 הגיע לכדי 19 קבוצות. בשנת 1947 חזר המספר ל-16 קבוצות, בשנת 1975 עלה מספר הקבוצות ל-20 ובהדרגה ירד תחילה ל-19 קבוצות ובעונת 1976/77 הפך סופית ל-18 קבוצות, המספר הנהוג גם כיום.
קבוצות
קבוצות הליגה בעונת 2023/2024
סכום של שני ריבועים
הוכחה באמצעות נסיגה
דוגמה. נציג את p=89 כסכום של שני ריבועים. פתרון המשוואה הוא \ x=\pm 34, ואכן, כלומר \ m = 13. ההצגה של כפולת p כסכום שני ריבועים היא. נחלק את x=34 ו-y=1 עם שארית ב-m=13, ונקבל ו-, כלומר. אכן,, כלומר \ m_1 = 2. מנוסחת המכפלה יוצא, וכשמחלקים ב-\ 13^2 מקבלים את ההצגה. נחזור לתחילת התהליך, והפעם עם m=2. ההצגה של כפולת p כסכום שני ריבועים היא. נחלק את x=13 ו-y=3 ב-m=2, ונקבל ו-, כלומר. אכן,, כלומר \ m_1 = 1. מנוסחת המכפלה יוצא, וכשמחלקים ב-\ 2^2 מקבלים את ההצגה.
הקשר למספרים מרוכבים
הסכום \ x^2+y^2 הוא גם הנורמה של המספר המרוכב \ x+y i כאשר. כלומר, כדי להציג את n כסכום של שני ריבועים, עלינו למצוא מספר מרוכב \ x+y i, בעל מקדמים שלמים, שהנורמה שלו היא n. את הבעיה הזו אפשר לפתור בעזרת התכונות האריתמטיות של חוג השלמים של גאוס,, שהוא חוג אוקלידי ולכן תחום פריקות יחידה. את הראשוניים של החוג הזה קל למצוא: לאור ההוכחה לעיל, כל מספר ראשוני טבעי השקול ל-1 מודולו 4 אפשר להציג כנורמה (כלומר לפרק למכפלה של שני גורמים צמודים), ואילו מספר ראשוני טבעי השקול ל-3 מודולו 4 נשאר ראשוני גם בחוג השלמים של גאוס. לכן הראשוניים בחוג השלמים של גאוס שייכים לשלוש מחלקות: הראשוני 1+i; הראשוניים הטבעיים השקולים ל-3 מודולו 4; והאיברים x+yi כאשר x^2+y^2 ראשוני השקול ל-1 מודולו 4. כעת, כדי להציג את n כסכום של שני ריבועים, יש לפרק אותו לגורמים מעל חוג השלמים, ואחר-כך מעל חוג השלמים של גאוס. אם גורמי הפירוק מסתדרים בזוגות צמודים זה לזה, מתקבלת הצגה של n כסכום של שני ריבועים.
ספר מורמון
הגרסה המורמונית
ישנם חוקרים מורמונים הטוענים כי מחקר מדעי מאשש את האותנטיות והעתיקות של ספר מורמון ואת העובדה שנכתב על ידי מספר כותבים, ולא על ידי סופר אחד. כמו כן, יש הטוענים כי ספר מורמון דומה לספרי התנ"ך העבריים בסגנונו ובמבנהו, מה שגם מאשש את זמן כתיבתו המוקדם ואת השפה המקורית בה נכתב.
תרגומי ספר מורמון
ספר מורמון תורגם לשפות רבות. בשנת 1981 יצאה בסולט לייק סיטי שבארצות הברית (העיר בה מצוי מקדשם של המורמונים), מהדורה עברית מנוקדת ונרחבת ובה 'קטעים נבחרים מתוך ספר מורמון'. בשנת 1988 יצא במיזורי תרגום מלא של הספר לעברית תחת השם 'דברי ימי הנפיטים'.
מקורות משניים
Hilton, John A. “On Verifying Wordprint Studies: Book of Mormon Authorship.” Brigham Young University Studies 30 (1990): 89-108.
Smith, Timothy L. “The Book of Mormon in a Biblical Culture.” Journal of Mormon History 7 (1980): 3-21.
Vogel, Dan. “’The Prophet Puzzle’ Revisited.” Dialogue 31 (1998): 125-140.
שושנדוחט
שושנדוחט חייתה בתקופה שבה היו קשרים חזקים בין חצר המלוכה לבין ראשי הגולה. בתקופתה כמלכה הוקמו מחדש השכונות היהודיות בערים אספהאן, שושן (עיר) ושושתר.
דוק וריידר
רצועת הקומיקס המקורית הוצגה ב-1987–1997. מרטין החיה את רצועת הקומיקס, בתור ובקומיקס, ב-2006. רצועת הקומיקס האחרונה בסדרה פורסמה ב-13 ביולי 2020.
פרנק נלסון קול
ד"ר פרנק נלסון קול (באנגלית: Frank Nelson Cole, 20 בספטמבר 1861 – 26 במאי 1926) היה מתמטיקאי אמריקני.
אנהאוזר-בוש אינבוו
החברה נוצרה במיזוג בין שתי יצרניות בירה גדולות: ב-13 ביולי 2008 קיבלה חברת אנהאוזר-בוש הצעת רכש מחברת InBev הבלגית תמורת 52 מיליארד דולר. ב-18 בנובמבר 2008 הושלם המיזוג, והחברה החדשה נקראת "אנהאוזר-בוש אינבוו".
קיו-פרודקשנס
קיו-פרודקשנס (באנגלית: Q-Productions) היא חברת תקליטים למוזיקה לטינית בבעלותו של אברהם קינטנייה ג'וניור. קיו-פרודקשנס, שנוסדה בשנת 1993, היא חברת תקליטים ואולפן הקלטות (Q-Zone Records ו-Q-Zone Studios) המתמחה בעיקר במוזיקה לטינית.
סנאי קרקע חלק
סנאי קרקע חלק (שם מדעי: Xerus rutilus) הוא מין בסוג סנאי קרקע של סנאים החיים במחילות באדמה, ברחבי הסוואנות של אפריקה, במקום בין העצים.
תפוצה: הסנאי חי בטבע בערבות עשב, סוואנות ואזורים צחיחים ברחבי אפריקה המזרחית במדינות: ג'יבוטי, אריתריאה, קניה, אתיופיה, סומליה, סודאן, טנזניה ואוגנדה.
מגדל ההפלה של ברמן
המגדל
המגדל משתייך למרכז לטכנולוגיית חלל יישומית ומיקרו-גרביטציה שבאוניברסיטה. הוא נבנה בין השנים 1988-1990. זהו מגדל הפלה המשמש ליצירת מצב של חוסר משקל למשך שניות אחדות, ומשרת מגוון של ניסויים מדעיים בתחומי הפיזיקה השונים ובתחומים מדעיים נוספים.
גדליה הלוי
בשער הגלגולים כתב עליו ר' חיים ויטאל שהוא משורש רמי בר חמא, והוא בן זוג לשמחה אחותו.
סם יוסטון
מושל טקסס
הקולונל פרדריק לאנדר, בשליחותו של הנשיא אברהם לינקולן, הציע ליוסטון כוח של כ-50,000 חיילים למניעת הפרישה, אך הוא סירב כדי למנוע שפיכות דמים נוספת.
להב משונן
תקציר העלילה
על התביעה מתמנה התובע המחוזי תומאס קראסני (פיטר קויוטי). ג'ק מבקש מעורכת הדין טדי בארנס (גלן קלוז) לייצג אותו. בארנס מסרבת בתחילה, היא עזבה את התחום הפלילי לפני חמש שנים כשהייתה סגניתו של קראסני לאחר שהוא הסתיר ממנה פרטים ממשפט של נאשם שלבסוף הורשע והתאבד בכלא. בארנס היא גרושה שמגדלת בביתה בן ובת.
אלכס אנדרסן
ביוגרפיה
2017–2018; פרסומות לרשת DISH כדמותו "ויקינג" בדמותו "איבר" עם הציטוט המסיים של: "או לאן שהאלים עשויים לקחת אותך."
נייג'ל פרג'
דעותיו
הנושא העיקרי בו פרג' עוסק הוא הוצאתה של בריטניה מהאיחוד האירופי. הוא טוען שהאיחוד עולה לבריטניה כ-70 מיליון דולר ליום, ושהוא פוגע בעצמאותה החוקתית והכלכלית של בריטניה ויכולותיה לנהל את ענייניה בעצמה, ומתנגד לכך בתוקף. לטענתו, בשל מגבלות האיחוד, בריטניה אינה יכולה לנצל כראוי את משאביה ואת פוטנציאל הסחר שלה מול מדינות מחוץ לאיחוד, ובפרט עם ארצות הברית ומדינות חבר העמים הבריטי. טענה אחרת שלו היא שהאיחוד האירופי אינו גוף דמוקרטי, רבים מבכיריו אינם נבחרים על ידי הציבור, ושמטרתו היא לצבור כוח על חשבון המדינות החברות בו.
דורבן עב-זנב אפריקני
דורבן זה חי באפריקה מחופי גינאה במערב עד לקניה במזרח. הוא קטן יחסית לקרוביו למשפחה ושוקל עד 3 ק"ג כשאורכו 40–50 ס"מ. הוא מזכיר מאוד חולדה קוצנית בעלת זנב מוארך ושעיר. הקוצים חדים ויכולים להתקשח אך אינם בולטים ואורכם אינו עולה על כמה סנטימטרים.
לז אוליס
לז אוליס (בצרפתית: Les Ulis) היא קומונה צרפתית באזור איל-דה-פראנס. לז אוליס ממוקמת בפרוורים הדרום-מערביים של פריז, בירת צרפת. בשנת 1977 נוסדה הקומונה, לאחר רכישת שטחים מקומונות סמוכות. ב-1999, נמנו בעיר כ-26,000 תושבים. נכון לשנת 2020, בקומונה מתגוררים 25,165 תושבים.
מנזר סוצ'ביצה
ציורי הקירות החיצוניים
על קירות האפסידים שבעה רגיסטרים המתארים את "תפילת כל הקדושים". החזית הדרומית מקושטת ב"עץ של ישי", המוצב מעל פריזה המציגה את הפילוסופים הקדומים, ,תפילה לבתולה הקדושה", "הסנה הבוער" ו"הצעיף של האם הקדושה"
האח הגדול
{{פירושונים|
תיאטר ליריק
תיאטר ליריק (בצרפתית: Théâtre Lyrique) היה שמו של בית אופרה בפריז במאה ה-19, אחד משלושה בתי האופרה המפורסמים באותה תקופה יחד עם ה"אופרה" וה"אופרה קומיק". בית האופרה היה פעיל בין השנים 1851–1871.
מגדל באקו
היסטוריה
בשנת 2014 פורסמו התכנונים לבניית מרכז עסקים חדש בבאקו. צוין כי המגדל עתיד להיות בעל 49 קומות ובגובה 252 מטרים. שנה לאחר מכן נודע כי בוצעו שינויים בתוכניות, ומספר הקומות במגדל עתיד להיות 50. בשנת 2017 פורסם במגזין האזרי "נרגיס" כי במגדל עתידות להיות 52 קומות וגובהו יהיה 277 מטרים.
מאפיינים
רוב המגדל משמש למשרדים, אך בקומותיו העליונות מצוי מלון עסקים הצפוה לעבר מפרץ באקו בים הכספי. בקומה העליונה צפויים להיפתח בתי קפה ומסעדה.
ננסי וילסון (מוזיקאית רוק)
The Lovemongers; Desire Walks On
מכיוון שהאלבומים האחרונים של הארט היו מעין מרוץ להקליט כמה שיותר מהר כדי "לרכב על הגל", ננסי ואן החליטו לקחת את הזמן עם האלבום הבא. הלייבל הסכים, כל עוד האלבום יכלול את ""Will You Be There (In the Morning)" של מאט לאנג. ב-1991, ננסי ואן חתמו על שותפות עם סטיב לוסון, שהיה בעל האולפן קיי-סמית' – בו הרבה מהלהיטים שלהן משנות ה-1970 הוקלטו. הם שידרגו את המתקן ושינו את שמו ל-Bad Animals Studio. תהליך ההקלטה באולפן משלהן סייע להן לקחת את הזמן שרצו בעבודה על האלבום. אמנים כדוגמת אר.אי.אם., ניל יאנג, בי בי קינג, סאונדגארדן, אליס אין צ'יינס, פרל ג'אם, ואחרים הקליטו באולפן לפני שהאחיות מכרו את חלקן ב-1997, אז שונה השם של האולפן לסטודיו X.
הפסקה מהארט; עבודה בקולנוע
במהלך ההפסקה מהארט, וילסון לא נטשה לגמרי את הופעותיה כמוזיקאית – היא הופיעה מדי פעם עם The Lovemongers בהתרמות, ובשנת 1996, וילסון ביצעה את מופע הסולו האקוסטי הראשון שלה מזה 30 שנה. קלי קרטיס ארגנה שהקלטת המופע ייצא כאלבום, Live from McCabe's Guitar Shop, בשנת 1999. המוזיקה באלבום הייתה תערובת של שירים של הארט (ארבעה מהם), קאברים (לשירים של פיטר גבריאל, ג'וני מיטשל, פול סיימון), וחומר מקורי חדש. השירים כוללים רק את וילסון שרה ומנגנת בגיטרה אקוסטית ומנדולינה, פלוס קולות רקע.
החזרה להארט
האחיות החליטו להקליט אלבום אולפן חדש של הארט, Jupiters Darling, הראשון מאז 1993. וילסון הייתה מפיקה שותפה, יחד עם הגיטריסט קרייג ברטוק, אשר הצטרף ללהקה. הן כתבו את כל שירי האלבום, מלבד אחד. כדי לשפר את קטעי הגיטרה, וילסון גייסה את חבריה ג'רי קאנטרל מאליס אין צ'יינס ומייק מקרידי מפרל ג'אם להשתתף. האלבום הגיע למצעד בילבורד הוט 100, אבל נמכר רק ב-100,000 עותקים. האלבום פורסם על ידי Sovereign Records, אך ננסי ואן שמרו על שליטה אמנותית מלאה בעשיית האלבום.
חיים אישיים
ב-2011, וילסון התחילה לצאת עם ג'ף בייווטר, מפיק מוזיקלי לטלוויזיה. הם התארסו ב-2012 והתחתנו ב-28 באפריל 2012 במיל ואלי, קליפורניה.
בלאק ג'ק (סרט)
תקציר העלילה
אילוז מצליח לברוח אבל מוסא משיג אותו ומראה לו את מתקן הנפץ שפרנקו מצא. אילוז מבקש סליחה ומספר על תוכניתם של ג'קי וסופי לשדוד אותו. מוסא הורג אותו ופוקד על פרנקו לחסל את ג'קי וסופי. פרנקו מגיע לג'קי אבל לא מסוגל להרוג אותו כי ג'קי חס מקודם על חייו. הוא חוזר למוסא שמוציא מהכספת את הדולרים שהוא עומד להבריח בסירה לקפריסין, הורג אתו ולוקח את המזוודה עם הכסף. ראובן וג'קי תופסים אותו וראובן רוצה להרוג אותו אך ג'קי חס עליו ומשחרר אותו עם חלק מהכסף. ראובן מתנגד לכך, אך ג'קי יורה ברגלו ופוצע אותו. לבסוף נשארים ג'קי וסופי עם הכסף וג'קי מתכנן את המשך חייהם.
דורבן הכף
תפוצה ואקולוגיה
הדורבנים מתרבים לאורך כל השנה אבל ההמלטות נעשות בעיקר בחודשים מרץ-אפריל בסופה הנקבה ממליטה דורבן (ולעיתים שניים או שלושה) צעיר ששוקל 300–440 גרם.
פרס באפט"א לתסריט הבריטי הטוב ביותר
1967
אדם לכל עת – רוברט בולט
1957
הגשר על הנהר קוואי – פייר בול
1955
חביבי הנשים – ויליאם רוז
1954
The Young Lovers – ג'ורג' טבורי ורובין אסטרידג'
מפלגת עתיד מזהיר (איסלנד)
אידאולוגיה
המפלגה תמכה בהצטרפות איסלנד לאיחוד האירופי ואימוץ מטבע האירו.
אקלים בטיחות
עקרון שיתוף המידע
במודל משופר, העובדים מחויבים לפרסם את המפגעים אותם הם מזהים באתר האינטרנט, על פי המודל של ויקיפדיה. ההנהלה צריכה לעודד פרסום מפגעים על ידי העובדים, למנוע מצב בו העובדים יחששו לפרסם מידע כזה.
תקינה
התקן המוצע מיועד להניע את הנהלות הארגונים להעדיף את שיקולי הבטיחות על פני האינטרס האישי של חברי ההנהלה הממונים על הבטיחות. בין השאר, ההצעה כוללת נספח המגדיר מדרג של רשלנויות בתפעול.
לארי אובאנון
קריירה
את עונת 2012/2013 פתח במדי ואסלו מהליגה השווייצרית. בפברואר 2013 חתם בהפועל אילת.
בית שיזופולי
שיזופולי הפאשיסטי – בית נופש לנוער איטלקי פשיסטי
מתחם שיזופולי הוקם ב-1933 על ידי האדריכל האיטלקי פאולו ויאטי ויאולי (Paolo Vietti Violi) בעיירה סלבינו שבפרובינציית ברגמו באיטליה, ופעל עד שנת 1943. המתחם ממוקם בדרך קרדו 64 (Via Cardo). המתחם נקרא על שמו של אנטוניו שיאזה (Antonio Sciesa), גיבור התנועה הלאומית האיטלקית, סנדלר ממילאנו שהוצא להורג ב-1840 על ידי האימפריה האוסטרית, בשל השתייכותו לתנועה האנטי-אוסטרית. המתחם כולל את מבנה הבית ואת הפארק שסביבו. שטח המבנה הוא 6000 מ"ר ושטחו של הפארק הסובב אותו 27,500 מ"ר.
העברתם של הילדים לשיזופולי
בשנת 1945, עם תחילת פעילותו של הבית, שיתף זעירי את אשתו בגאוותו על הישגיו:
הכרה והנצחה
עד לשנת 1990, שימש המתחם את מכון העזרה לקטינים וקשישים במילאנו (Institute for Minority and Older Assistance in Milan) בסוף שנה זו, נמכר המבנה על ידי עיריית מילאנו במכירה פומבית לחברת הבנייה Schiavo S.P.A, אך הבית מעולם לא שימש את החברה, ולמעשה ננטש עד להתערבותה של מרים ביסק, שהפכה לאחר מכן לנשיאת עמותת ילדי סלבינו. בשנת 2013, ביקרה מרים ביסק במבנה כחלק ממסע שורשים שערכה לזכר הוריה. במהלך המסע היא נחשפה למצבו העגום של הבית ובעזרתו של פרופסור מרקו קוואלרין, החליטו להציל את הבית מהריסה ולשמרו. יחדיו, הם אספו מעל 27,000 חתימות למען שימור הבית, ועתרו למשרדים ממשלתיים באיטליה, העוסקים בשימור והצלת מבנים היסטוריים. בעקבות העצומה, הוקמה וועדה לקידום העתירה אשר כללה את מרים ביסק, מרקו קוואלרין, ווקר מגנאג'י, נשיא הקהילה היהודית במילאנו ואנשי ציבור נוספים. כמו כן, הוקמה עמותה למען ילדי סלבינו, ונוצר קשר עם משפחות הילדים ששהו בבית בשנות פעילותו.
ספידי קלקסטון
קריירת משחק מקצועית
ביולי 2006 חתם באטלנטה הוקס על חוזה ל-4 שנים, עבור כ-25 מיליון דולר. בגין פציעות שונות בברך ובשרירי מיתר הברך, שותף קלקסטון ב-44 משחקים בלבד (מתוך 246) לאורך 3 עונותיו עם ההוקס. ביוני 2009 הועבר בטרייד לגולדן סטייט, ובפברואר 2010 שוחרר מהקבוצה מבלי ששיחק במדיה, ולמעשה פרש ממשחק, בגיל 31.
מנורת שמן
בנרות שמן רבים מותקן גלגל קטן המשמש לקביעת גובהו של הפתיל ובכך לשלוט על עצמת האור. חלק מהמנורות הנמכרות כיום, בנויות בסגנון העששית, מיוצרות ממתכת עם ארובה מזכוכית, או מיוצרות בעיקר מזכוכית, כאשר רק מחזיק הפתיל ממתכת.
מבנה ותפקוד
מנורות שמן יוצרו ממגוון רחב של חומרים כגון זהב, ברונזה, כסף, אבן או, במקרה הנפוץ ביותר, חרס. מנורות חרס וברונזה רבות נתגלו בחפירות ארכאולוגיות. ברוב המקרים ייצור המנורות היה מקומי, אך לעיתים הן יוצרו בסדנאות ובתי יוצר ונשלחו לאזורים שונים.
מרכיבי המנורה
מנורת שמן טיפוסית מכילה את המרכיבים הבאים:
מגילת הנחושת
פסקאות נבחרות
1.
אריח ארבעין שדת כסף וכליה
2.
36.
ככרין ששין ושנין
לאה גרונדיג
נישואין להאנס גרונדיג
לאה והאנס רצו להינשא, אך אביה התנגד בתוקף לקשר מאחר שהאנס לא היה יהודי, וכמו כן היה סטודנט עני לציור בעל דעות שמאלניות. בעקבות הצטרפותה של גרונדיג ב-1926 לשלוחת הסטודנטים של המפלגה הקומוניסטית החליט האב לשלוח אותה לסנטוריום לחולי עצבים בהיידלברג. שם, באמצעות טיפול פסיכואנליטי, ציפה שתבריא מאהבתה להאנס ומרעיונותיה המרדניים. על אודות תקופה זו כתבה גרונדיג באוטוביוגרפיה שלה:
למרות ההתנגדות מצד משפחתה, נישאה גרונדיג להאנס ב-1928. בני הזוג שכרו דירה קטנה וזולה ברובע מגורי פועלים של דרזדן, נוישטט (Neustadt). שם החלה עבודתם האמנותית המשותפת והעשירה. הם התגוררו בבית אחורי, קומה רביעית מתחת לגג. אותו בית דירות ברחוב מלנכתון (Melanchtonstrasse), ביחד עם שני הבתים האחוריים, שקק ילדים; אלה הפכו עתה למודלים שלהם לציור. גרונדיג ציירה אותם בדיו ובמכחול, והאנס לעומתה צייר בעיקר בצבעי שמן. עד מהרה הפך בעלה לאחד מהציירים המשמעותיים של "האובייקטיביות החדשה" (Neue Sachlichkeit, ) בדרזדן. גם עבודותיה של גרונדיג צוירו בסגנון זה. האנס כתב אודות תקופה זו " היינו עניים מרודים, קצבתנו השבועית כ 12 מארק. לעיתים, במשך חודשים, לא היה באפשרותנו לשלם שכר דירה. לא פעם היינו קרובים להיזרק לרחוב. למרות זאת עבדנו במרץ רב והיינו מאושרים”. בשנת 1930 עבר הזוג גרונדיג להתגורר באזור אחר של דרזדן, רחוב אוסטבאהן (Ostbahnstrasse; נהרס במלחמת העולם השנייה ואינו קיים עוד). נוף של רציפים ומסילות ברזל בחזית המזרחית של בתי הרחוב שימש לסדנאות עבודה לציירים, ועל כן כונה הרחוב "רחוב הציירים".
ניקולאי הראשון, קיסר רוסיה
עלייתו לשלטון
כשמת אלכסנדר הראשון מטיפוס הבהרות, לא היה ברור מי מבין אחיו יירש את כיסאו, ניקולאי או קונסטנטין פבלוביץ'. אי הוודאות הסתיימה כאשר קונסטנטין, שהיה בוורשה באותו זמן, הודיע כי הוא מסרב לקחת את השלטון. ניקולאי הפיץ מנשר שבו הכריז על עצמו כצאר. עלייתו לשלטון עוררה תסיסה בציבור, והועלתה טענה שהודעת הוויתור של קונסטנטין מזויפת. תסיסה זו הובילה למרד הדקבריסטים שדוכא במרחץ דמים ובאכזריות יתרה: על אף שהקושרים היו בני-אצולה, הם נתלו כפשוטי עם.
גיא לוי (קצין)
ביוגרפיה
ב-6 ביולי 2021 הועלה לדרגת תא"ל וב-19 ביולי נכנס לתפקידו כקצין חי"ר וצנחנים ראשי.
ג'ורדין ספארקס
חיים אישיים
בין השנים 2012 ל-2014 הייתה ספארקס במערכת יחסים עם הזמר ג'ייסון דירולו.
סנטי קאסורלה
סנטיאגו (סנטי) קאסורלה גונסאלס (בספרדית: Santiago Cazorla González; נולד ב-13 בדצמבר 1984) הוא כדורגלן ספרדי המשחק בריאל אוביידו. קאסורלה הוא אמבידקסטרי ולכן מסוגל לשחק בשני האגפים וכן בעמדת הקשר ההתקפי.
קריירה
ב-21 במאי 2018 עזב קאסורלה את ארסנל.
ב-5 ביוני 2018 דווח כי קאסורלה שב להתאמן בויאריאל במטרה לחתום על חוזה לעונה אחת במהלכה ינסה להתאושש מפציעתו. נכון ליולי 2018, נכלל קאסורלה בסגל הקבוצה. בעונת 2018/2019 קאסורלה כבש שבעה שערים במדי ויאריאל. בעונת 2019/2020 קאסורלה רשם עונת שיא מבחינת כיבושים, עם 15 שערים בכל המסגרות, מתוכם 11 שערי ליגה.
ביטול רשות
בהלכות ערובין, ביטול רשות הוא פעולה סמלית של הסתלקות מבעלות על רשות היחיד, פרטית או משותפת (לדוגמה מבוי, חצר, חדר מדרגות ובית מגורים). פעולה זאת נצרכת אם לא כל הדיירים נשתתפו בעירוב החצרות או בשיתוף המבואות, דבר שמונע מהם לחול ולהתיר את טלטול החפצים בין הרשויות השונות. מטרתה של פעולת ביטול הרשות היא להתיר את הטלטול בחצר לדיירים האחרים השותפים בחצר, או לאותו אדם שמבטל את הרשות, אף על פי שלא השתתף בעירוב החצרות או בשיתוף המבואות.
רקע
מדרבנן נאסר הטלטול (הוצאה והכנסת חפצים) בשבת בין רשויות היחיד שונות, פרטיות או משותפות, שנמצאות בבעלות נפרדת, כגון טלטול מבית מגורים לחדר מדרגות או לחצר משותפת, ללא תיקון עירוב חצרות, שמשמעו שיתוף כל הרשויות הפרטיות והפיכתם לרשות אחת משותפת לכלל הדיירים, שיתוף שמתיר את הטלטול בין הרשויות השונות. באופן דומה נאסר גם טלטול החפצים מהחצרות המשותפות למבוי ללא תיקון שיתוף מבואות. אולם העירוב והשיתוף מתירים את הטלטול בין הרשות הפרטית לרשות המשותפת רק אם נשתתפו בו כל הדיירים שלהם בעלות על הרשות המשותפת. אפילו אם רק אחד מהדיירים מבעלי הרשות המשותפת לא נשתתף בעירוב ובשיתוף - הוא אוסר על כל הדיירים את הטלטול אליה, מפני חלקו שבבעלות עליה. אולם ישנה אפשרות שהדייר שלא נשתתף בעירוב ובשיתוף יבטל את רשותו ברשות המשותפת ויסתלק ממנה, ועל ידי כך יהיה מותר לדיירים שנשתתפו בעירוב החצרות ובשיתוף המבואות לטלטל חפצים מבתיהם לרשות המשותפת. פעולה זו נקראת ביטול רשות, ונעשית על ידי אמירה כגון: 'רשותי מבוטלת לכם' או 'רשותי קנויה לכם'.
ביטול לכלל הדיירים
ביטול הרשות צריך להיות לכל הדיירים שלהם בעלות ברשות המשותפת. ביטול רשות רק כלפי חלק מהדיירים - אינו מועיל אף לאותם הדיירים שביטל להם רשותו.
ביטול רשות של רבים ליחיד
כשם שיחיד שלא עירב יכול לבטל רשותו לרבים, כך רבים יכולים לבטל רשותם ליחיד שלא עירב, כלומר שכל אחד יבטל את רשותו בחצר, כך שהחצר תהיה רק בבעלות היחיד שלא עירב. במקרה זה מותר לכולם להוציא חפצים מהבית של מי שלא עירב לחצר, אולם אסור להוציא חפצים מכלל הבתים של הדיירים שביטלו רשותם לחצר, בין היחיד ובין שאר הדיירים, היות שהחצר כעת בבעלות הדייר שלא נשתתף בעירוב, ואין עירוב חצרות משותף לדיירים בבתים ולבעל החצר.
ביטול רשות של רבים לרבים
אולם רבים שביטלו רשותם לכמה דיירים שלא השתתפו בעירוב - לא התירו את הטלטול מהבתים לחצר, היות שהדיירים הבודדים שלא עירבו אוסרים את הטלטול אלו על אלו ועל שאר הדיירים שעירבו, מפני בעלותם בחצר. במקרה זה ניתן להתיר את הטלטול בחצר רק על ידי שכל הדיירים בחצר יבטלו רשותם לדייר יחיד, כולל הדיירים שלא נשתתפו בעירוב.
דורטמונד
קניות
צמד רחובות הקניות Westenhellweg ו-Ostenhellweg ("דרך מערב" ו"דרך מזרח" בתרגום מגרמנית) שבמרכז העיר נחשבים ללב הפועם של דורטמונד. Westenhellweg הוא רחוב הקניות הפופולרי ביותר בכל גרמניה, עם כמעט 13,000 מבקרים לשעה (נכון לפי הנתונים משנת 2013). שני הרחובות מיועדים להולכים רגל בלבד ומציעים חנויות מותגים מהשורה הראשונה, לצד חנויות כלבו גדולות וחנויות של יצרנים מקומיים. כתוצאה מכך, דמי השכירות על רחוב Westenhellweg הם הגבוהים ביותר עבור שטחי מסחר ומשרדים בכל נורד 'ריין וסטפליה. כ־85 אחוזים של חנויות הן רשתות קמעונאיות כגון H & M, סטורן, Esprit, זארה או NewYorker. בשנת 2009 נפתח על הרחוב קניון חדש בשם Thier-Galerie עם כ -100 חנויות ורשתות כמו ארמאני, אדידס, דיזל והוליסטר. בנוסף אליו, שוכנים ברחוב בתי הכלבו הגדולים Galeria Kaufhof ו Karstadt, כמו גם חנויות בגדים של קמעונאיות האופנה הגדולות Peek & Cloppenburg ו C & A. במהלך החודש שלפני חג המולד מארח אזור המדרחוב את שוק חג המולד, שנחשב לאחד השווקים הגדולים של חג המולד בגרמניה ובעולם כולו, עם למעלה מ-3.5 מיליון מבקרים ו-300 דוכנים.
אוליבייה אסאיאס
אוליבייה אסאיאס, (בצרפתית: Olivier Assayas; נולד ב-25 בינואר 1955, פריז, צרפת) הוא במאי קולנוע, ותסריטאי יהודי-צרפתי. אסאיאס הוא בנו של הבמאי הצרפתי ז'אק רמי אסאיאס, שנולד ב-1910 בסלוניקי בשם רֶמִי אסאיאס למשפחה יהודית, אשר בהמשך היגרה למילאנו ומשם בראשית שנות ה-30 לצרפת. אוליבייה אסאיאס הוא גם כתב במגזין הקולנוע הנחשב מחברות הקולנוע.
הקריירה
ב-2010 הוקרנה בטלוויזיה הצרפתית מיני-סדרת טלוויזיה מפרי עטו העוסקת בקורות חייו של הטרוריסט איליץ' רמירז סאנצ'ז הידוע בכינויו "קרלוס". בשנה זו זכה אסאיאס בפרס גלובוס הזהב למיני-סדרה או סרט טלוויזיה הטוב ביותר.
דורטמונד
תרבות ואמנות
המגדל Dortmund U-Tower, שפעל בעברו כמבשלת בירה, הפך למרכז האירופי לכלכלה יצירתית ומוזיאון לאומנות מודרנית.
אני גדול (סדרה)
אני גדול היא סדרת טלוויזיה ישראלית חינוכית לילדים, המשודרת החל מ-13 באפריל 2016 בערוץ ניק ג'וניור ללקוחות yes.
אלבסטה
מקורה של אלבסטה הוא ביישוב המוּרי אלבָּסִיט. בשנים 1145 ו-1146 נערכו ביישוב שני קרבות בין המוסלמים והנוצרים. בשנת 1365 הוקם היישוב מחדש בשם אלבסטה. לעיר היה תפקיד חשוב במלחמת הירושה הספרדית: ב-1707 ניצח פליפה החמישי בקרב אלמנסה (Almansa) שנערך בקרבתה. פיתוחה הכלכלי החל רק במאה ה-19, בעקבות בניית תעלת מריה קאריסטינה, שניקזה את ביצות המלריה ששכנו לדרומה. בזמן מלחמת האזרחים הספרדית שימשה כבסיס האימונים של הבריגדות הבינלאומיות.
ביצת יען
שימושים מיסטיים
מנהג נפוץ הוא להציב ביצת יען במבני דת שונים בכל הדתות, במסגדים, בכנסיות נוצריות קופטיות, ומעל הארון קודש בבית כנסת יהודי, יש מספר הסברים למנהג.
באסלאם, הוסבר שהביצה היא נגד עין הרע, אפרים דיינרד טען שזה זכר ליונה שמוחמד נשא בחיקו.
אלה אזכרה
תוכן הקינה וזמן אמירתה
הקינה משולבת במחזורי תפילה של מספר קהילות במקומות שונים:
בוב לוגמן
בוב לוגמן (באנגלית: Bob Loughman; נולד ב-8 במרץ 1961) הוא פוליטיקאי המכהן כראש הממשלה של ונואטו.
ביוגרפיה
נולד באי טאנה. חבר מפלגת ונואקו פטי.
הית'
ראו גם
}}
איספרבניק
איסְפְּרַבְניק (ברוסית: исправник; ברומנית: ispravnic) הוא שם היסטורי של תפקיד מנהלי או תואר בדרגה נמוכה-בינונית בהייררכית האצולה באימפריה הרוסית ובנסיכויות הרומניות (נסיכויות הדנובה).
כדורגל בצפון אירלנד
כדורגל (באנגלית: Football, Soccer) הוא אחד מענפי הספורט הפופולריים ביותר בצפון אירלנד. על אף רמת צפייה נמוכה במשחקי הליגה המקומית, אנשים רבים בארץ זו מתעניינים בפרמייר ליג האנגלית ובליגת העל הסקוטית. הגוף המנהל את הענף הוא התאחדות הכדורגל הצפון אירית.
אליפות העולם בשחמט 2007
המשתתפים בתחרות
וסלין טופאלוב, שהפסיד בדו-קרב על התואר ב-2006 והיה סגן אלוף העולם, לא העפיל (במקומו נכלל קראמניק) ולכן קיבל פיצוי בסבב עתידי.
בית הדואר המרכזי של מנילה
ארכיטקטורה
ההצעות להשלמת בניין הדואר במנילה הוכרזו ב-28 בנובמבר 1927, אך השלמת הפרויקט הושגה רק בשנת 1928.
הייקו וסטרמן
המבורג
בקיץ 2010 עבר וסטרמן להמבורג תמורת 7.5 מיליון אירו, ועל אף היותו שחקן חדש בקבוצה, מונה מיד לקפטן על ידי המאמן ארמין פה. בתקופתו בהמבורג ייצב וסטרמן את ההגנה, אך בעונותיו האחרונות בקבוצה, המבורג הידרדרה למאבקי תחתית ונראה היה כי ירידת ליגה בפעם הראשונה בהיסטוריה של המועדון קרובה מתמיד. וסטרמן נושל מתפקיד הקפטן באפריל 2013 בגין תבוסתה של המבורג בתוצאה 9-2 לבאיירן מינכן ותוצאות חלשות נוספות, ומונה במקומו רפאל ואן דר וארט. בעונות 2013/14 ו-2014/15 ניצלה המבורג מירידה רק במשחקי מבחן, ובקבוצה הוחלט בתום עונת 2014/15 לרענן את השורות ולהתחדש, תוך ויתור על שחקנים ותיקים כמו מרסל ינסן, ואן דר וארט וגם וסטרמן, שחוזהו לא הוארך, והוא שוחרר מהקבוצה בתום עונה זו, לאחר שצבר 158 הופעות בבונדסליגה, בהן הבקיע 9 שערים.
אוסטריה וינה
בקיץ 2017 חתם וסטרמן על חוזה לשנתיים באוסטריה וינה מהבונדסליגה האוסטרית. וסטרמן ערך 19 הופעות במדי אוסטריה וינה, אך לא סיים את חוזהו, והודיע על פרישה מכדורגל באפריל 2018.
עמוס מנור
עמוס מנור (8 באוקטובר 1918 – 5 באוגוסט 2007) היה ראש השב"כ בין השנים 1953–1963.
ביוגרפיה
עם תום המלחמה פנה למוסד לעליה ב' כדי לעלות לארץ ישראל, ושם הוחלט לגייס אותו לשורותיו. מנור היה פעיל המוסד לעלייה ב' בבוקרשט במשך שלוש שנים והיה אחראי על ארגון הפלגתן של מספר ספינות מעפילים ארצה. בשנת 1949 נסגרו משרדי המוסד. מנור ואשתו הגישו בקשת הגירה לישראל, אך שלטונות רומניה סירבו לאפשר את יציאתם על רקע פעילותו במוסד. הצירות הישראלית הנפיקה לזוג דרכונים צ'כיים מזויפים וסייעה להם לצאת מרומניה. זמן קצר לאחר הגעתו לארץ הוא גויס לשב"כ בשם בדוי - ולטר רפפורט, כדי להסתיר זיקה כלשהי בינו ובין בני משפחתו שנותרו ברומניה. ב-2 בינואר 1950 עברת את שמו לעמוס מנור.
סימונטה וספוצ'י
חייה
סימונטה מתה, בת 23 בסך הכול, בליל ה-26 באפריל. ככל הנראה מהתפרצות של שחפת. רבים מבני פירנצה ליוו את ארונה והתאבלו עליה. בוטיצ'לי ביקש להקבר לרגליה בכנסיית משפחת וספוצ'י, בקשה שנענתה כעבור 34 שנים.
בתרבות ובאומנות
המשורר בן זמנה פוליציאנו כתב אלגוריה על ג'וליאנו וסימונטה ובה נאום ארוך של ג'וליאנו המופנה אל נימפה יפהפייה המכשפת אותו ביופיה. גם לורנצו דה מדיצ'י הקדיש לה שיר וכך גם המחזאי המודרני גבריאלה ד'אנונציו. כמו כן היא מופיעה כדמות ברומן של סלמאן רושדי, "הקוסמת מפירנצה".
סמל גרינלנד
סמל גרינלנד, הוא הסמל הרשמי של ממשלת גרינלנד האוטונומית. סמל הכולל דוב קוטב משתולל הוצג רשמית לראשונה על ידי דנמרק ב-1666 בתקופת שלטונו של פרדריק השלישי, מלך דנמרק. הגרסה בה משתמשת כיום ממשלת גרינלנד תוכננה על ידי האמן הגרינלנדי ינס רוסינג ואומצה ב-1 במאי 1989 על ידי הפרלמנט של גרינלנד.